proxectonos/corpus_dominio_legal_administrativo_tmp huggingface dataset:
21/04/2017 | Administración LocalMunicipal
Brión
Padrón prezo público actividades culturais, educativas, deportivas e de ocio

Mediante resolución de alcaldía de data de 11 de abril de 2017 aprobouse o padrón das actividades culturais, educativas, deportivas e de ocio correspondente ao 2º prazo curso 2016/2017. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 12 de abril de 2017 ao 12 de xuño de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de abril de 2017 O alcalde José Luis García García
27/04/2017 | Administración LocalMunicipal
Neda
Anuncio licitación obras de pavimentado de camiños en zona rural - reposición firmes en Anca

Financiadas pola Deputación Provincial da Coruña mediante Convenio de colaboración nº. 43/2017, formalizado o día 11/04/17.1. Entidade adxudicadora: Datos xerais e datos para a obtención da información: a) Organismo: Concello de Neda. b) Dependencia que tramita o expediente: Servizo de Contratación. c) Obtención de documentación e información: 1) Dependencia: Servizo de Contratación do Concello de Neda.2) Domicilio: Avda. de Algeciras, nº. 34, 1.ª planta.3) Localidade e código postal: Neda, código postal 15510.4) Teléfono: 981 380222.5) Telefax: 981 385600.6) Correo electrónico: correo@neda. dicoruna. es 7) Dirección na internet do perfil do contratante: www.neda.es 8) Data límite de obtención de documentación e información: ata as 14:00 horas do día anterior a aquel en que termine o prazo de presentación de proposicións.2. Obxecto do Contrato: Pavimentación de camiños municipais en zona rural - reposición de firmes en Anca por medio de mestura bituminosa en quente. a) CPV (Vocabulario común de contratos públicos: 45233100, 45233200.3. Tramitación e procedemento: a) Tramitación: ordinaria. b) Procedemento: aberto c) Criterios de adxudicación: un único criterio de valoración (factor prezo). 4. Orzamento base de licitación: 5. Garantías. Provisional: non se esixe. Definitiva: 5% do prezo de adxudicación, IVE excluído.6. Requisitos específicos do contratista: a) Clasificación: non se esixe. b) Outros requisitos específicos: non. a) Data límite de presentación: prazo de vinte e seis (26) días naturais, a contar do seguinte ao da publicación deste anuncio no Boletín Oficial da Provincia (luns a venres de 09:00 h. a 14:00 h.) b) Documentación a presentar: 2 sobres pechados -sobre “A“, subtitulado “Documentación”, conterá unha declaración responsable do licitador indicando que cumpre as condiciones establecidas legalmente para contratar coa Administración e -sobre “C”, subtitulado “oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares. c) Lugar de presentación: 1. Dependencia: Rexistro Xeral de Entrada de Documentos.2. Domicilio: Avda. de Algeciras, nº 34, 1.ª planta.3. Localidade e código postal: Neda (A Coruña), código postal 15510.4. Dirección electrónica: correo@neda. dicoruna. es.8. Apertura de ofertas: se publicará no perfil do contratante.9. Gastos de Publicidade. Os gastos correspondentes aos anuncios de licitación serán por conta do adxudicatario ata un máximo de 1.000 €. 10. Outras Informacións: oficinas municipais. Neda, 24 de abril de 2017. O Alcalde, Fdo.: Angel Alvariño Saavedra.
27/04/2017 | Administración LocalMunicipal
Arteixo
Servizos Económicos
Aprobación inicial suplemento de créditos e crédito extraordinario 1/2017Aprobación inicial suplemento de créditos e crédito extraordinario 1/2017

Aprobados inicialmente polo Pleno desta Corporación os expedientes de modificación de créditos nº 9/2017 e 10/2017 (suplemento de créditos 1/2017 e crédito extraordinario 1/2017 respectivamente), dentro do vixente Orzamento municipal, por un importe total de CATRO MILLÓNS DOUSCENTOS CORENTA E DOUS MIL NOVECENTOS OITENTA E UN EUROS (4.242.981,00 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expoñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 21 de abril de 2017 Asdo.- Carlos Calvelo Martínez Alcalde-Presidente
27/04/2017 | Administración LocalMunicipal
Dumbría
Licitación de obra Convenio nº 30/2017 coa Deputación Provincial

1.- Entidade adxudicadora: Concello de Dumbría. Dependencia que tramita o expediente: Secretaría. Denominación: Contrato para a execución da obra de “Mellora do acceso peonil á cascada do río Xallas no Ézaro, Fase 1 Rampa” orzamento execución material:. 208.044,19 € gastos xerais (13%):.27.045,74 € beneficio industrial (6%):. 12.482,65 € ive (21%):. 51.990,24 € orzamento de contrata:.299.562,82 € Prazo de execución: oito meses. Reducción de prazo como criterio de valoración: Aplicable no presente prego. Clasificación: Grupo subgrupo categoría B 2 4 d Garantía Provisional: Non esixida. Garantía definitiva: 5% do prezo de adxudicación, excluido o IVE.3.- Procedemento e forma de adxudicación: Procedemento aberto con multiplicidade de criterios de adxudicación, con sometemento ó Prego-tipo de cláusulas administrativas particulares da deputación Provincial.4.- Información e documentación: na Casa do Concello de Dumbría. Enderezo: Estrada de Dumbría, s/n 15151-Dumbría A Coruña. E-mail: correo@dumbria. es Teléfono 981 744 001. Fax 981 744 031. Data límite para obter información: Ata as 13 horas do día anterior a aquel no que remate o prazo de presentación de proposicións. Data límite de presentación: En horas de 8 a 15 dentro do prazo de 13 días naturais, contados a partir do seguinte ó de publicación do anuncio no BOP. Publicarase tamén no perfil de contratante. Documentación a presentar. As proposicións e os sobres axustaranse ós modelos indicados no Prego que rixe a presente contratación.6.- Apertura de ofertas: Publicarase no perfil de contratante.7.- Control de calidade: Segundo o indicado nos Pregos.8.- Revisión de prezos: Non se prevé revisión de prezos no presente contrato. Dumbría, 25 de abril de 2017. A ALCALDESA ACCIDENTAL, María Carmen Agulleiro Fernández.
27/04/2017 | Administración LocalMunicipal
Mugardos
Edicto aprobación inicial do orzamento municipal para o exercicio 2017

Aprobado inicialmente polo Pleno do Concello, en sesión extraordinaria celebrada o día 25 de abril de 2017, o orzamento xeral para o exercicio 2017, as súas bases de execución, a plantilla de persoal e anexos correspondentes para dito exercicio, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes. No caso de que non se presenten reclamacións no prazo indicado, o orzamento considerarase definitivamente aprobado. Mugardos, 25 de abril de 2017 A alcaldesa Pilar Díaz Otero.
27/04/2017 | Administración LocalMunicipal
Santiago de Compostela
Persoal
Corrección de erros da modificación puntual da relación de postos de traballo

Advertido erro no anuncio publicado no Boletín Oficial da Provincia de A Coruña nº 50, de data 15 de marzo de 2017, sobre modificación puntual da relación de postos de traballo, que afecta ós postos de animador sociocultural de centros cívicos (que nas observacións figura por sentenza) corríxese, de xeito que onde dí: O que se publica en virtude do que dispón o artigo 202.3 da Lei 2/2015, do 29 de abril, de emprego público de Galicia. Santiago de Compostela, 18 de abril de 2017 A concelleira-delegada de economía e facenda. (P. D. Xunta de Goberno Local 17/06/2015) María Rozas Pérez.
27/04/2017 | Administración LocalMunicipal
Arteixo
Servizos Económicos
Aprobación inicial modificación do anexo de investimentos 2017

O Pleno deste Concello, en sesión extraordinaria celebrada en data 21 de abril de 2017, aprobou a modificación do anexo de investimentos do orzamento definitivo de 2017, relativo a obra de “Construcción dun muro de mampostería en Igrexario – Sorrizo” que se substitúe polo investimento denominado “Acondicionamento de parcela en Chamín para aparcamento” por importe de 50.000,00 €, na mesma aplicación orzamentaria (2017.151.60900). En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ó público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello. No caso de non presentarse reclamacións entendérase definitivamente aprobada a modificación sen necesidade dunha nova publicación. En Arteixo, o 21 de abril de 2017 Asdo.- Carlos Calvelo Martínez Alcalde-Presidente
27/04/2017 | Administración LocalMancomunidades
Mancomunidade da Comarca de Fisterra
EDICTO CONTA XERAL ANO 2016

Formulada e rendida a Conta Xeral da Mancomunidade Comarca de Fisterra correspondente ó exercicio 2016, integrada polas contas e estados a que fai referencia o artigo 190.2 da Lei 39/88, do 28 de decembro e informada favorablemente pola comisión especial de contas ó día 19 de Abril de 2017, expónse ó público cos documentos que o xustifican na Secretaría deste Concello, por espacio de quince días hábiles contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes.- Cee, a 20 de Abril de 2017. O PRESIDENTE, Ramón Vigo Sambade.-
27/04/2017 | Administración LocalMunicipal
Padrón
Edicto de aprobación inicial da imposición da taxa por servizos de prevención e extinción de incendios, prevención de ruínas, derrubamento, salvamento, protección de persoas e outros semellantes e aprobación da súa ordenanza fiscal reguladora

O Pleno da Corporación municipal, na sesión celebrada o 21 de abril do 2017 acordou a imposición da taxa por servizos de prevención e extinción de incendios, prevención de ruínas, derrubamento, salvamento, protección de persoas e outros semellantes e aprobación da súa ordenanza fiscal reguladora. O que se fai público en virtude do disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, co fin de que os interesados presenten as alegacións ou suxestións que consideren oportunas durante o prazo de 30 días hábiles, computados a partir do seguinte ó da efectiva publicación do presente anuncio no Boletín Oficial da Provincia da Coruña. Padrón, 21 de abril do 2017. O Alcalde, Asdo. Antonio Fernández Angueira.
27/04/2017 | Otras Entidades y Anuncios ParticularesDiversos
Convocatoria da XI asemblea ordinaria da comunidade de usuarios de augas Monte das Campás dos lugares de Quintáns e Sestelo

DATA: O DOMINGO 25 DE XUÑO DE 2017 1ª CONVOCATORIA ÁS 11:45 HORAS 2ª CONVOCATORIA ÁS 12:00 HORAS LUGAR: Centro sociocultural “Faustino Carmen Asuncion Scoarta Guiadanes” de Isorna 1.- Lectura e aprobación, se procede, da acta anterior.2.- Presentación e aprobación, se procede, dos gastos e ingresos de 2016 e previsión para 2017.3.- Reforma depósitos.4.- Reforma nos mananciais 1 e 3.4.- Cambio de nomes de propietarios por falecemento dos anteriores.5.- Rogos e preguntas. Isorna, a 11 de abril de 2017 O PRESIDENTE O SECRETARIO Asdo.: Emilio Figueira Abuín Asdo.: José Vázquez González
27/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57034. Mellora de gandería. Concello de Sobrado

Gandería Zapateiro S. C., solicita de Augas de Galicia por atoparse nas marxes do río da Cañota, a autorización de obras, no polígono 18, parcela 579 e 580, no lugar de Codesoso do Monte, parroquia de Grixalba (San Xiao), Concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57034. As obras solicitadas consisten na execución do proxecto de:”Mellora da explotación gandeira existente”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de abril de 2017 O xefe do servizo territorial Néstor Rodríguez Arias
27/04/2017 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Aprobación inicial do Plan de Acción en Materia de Ruído do Concello da Coruña

A Xunta de Goberno Local, en sesión de data 7 de abril do 2017 acordou aprobar inicialmente o Plan de Acción en materia de Ruído do Concello da Coruña, ó abeiro do disposto no artigo 11.3. a) da Ordenanza de protección contra a contaminación acústica (BOP nº 151, 11 de agosto de 2014) O que se fai público para que as persoas interesadas poidan presentar por escrito, dentro do prazo de UN MES seguinte ó da publicación deste anuncio, as alegacións e propostas que estimen pertinentes, para o cal poderán examinar o antedito Plan de Acción presencialmente nas oficinas da Área de Medio Ambiente do Concello de A Coruña, sitas na rúa Pedro Ferrer s/n (Edificio Casa da Auga, 5ª planta) durante o devandito prazo e nos días e horas hábiles (09:00 a 14:00 h), ou ben a través da web do servizo de Medio Ambiente. As alegacións e propostas poderán presentarse, ademais de en calquera dos rexistros previstos no artigo 16.4 da Lei 39/2015, do 1 de outubro, reguladora do procedemento administrativo común das Administracións públicas, a través da plataforma de “participación pública” habilitada para o efecto: http://www.coruna. gal/medioambiente/es/servicios-al-ciudadano/participacion-publica A Coruña, 19 de abril do 2017 O Xefe do Servizo de Medio Ambiente, Cesar Maria Sebastian Felipe Del Palacio Lecha
27/04/2017 | Administración LocalMunicipal
Tordoia
Aprobación do padrón fiscal de abastecemento de auga, saneamento e canon da auga

Na Xunta de Goberno Local que tivo lugar o 20.04.2017, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre de 2017.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.-Establecer o período de cobramento en período voluntario, que abranguerá dende o 28/03/2017 ó 28/05/2017. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 21 de abril de 2017 O alcalde Antonio Pereiro Liñares
27/04/2017 | Administración LocalMunicipal
Oza-Cesuras
Aprobación definitiva do orzamento 2017

Quedando definitivamente aprobado polo Pleno deste Concello o orzamento para o exericicio económico de 2017 por acordo adoptado en sesión celebrada o día 7 de abril de 2017, de conformidade co artigo 169 do Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo por capítulos: Oza - Cesuras, 20 abril de 2017 O ALCALDE, Asdo.- José Pablo González Cacheiro.
27/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56744. Senda. Concello de Vimianzo

Concello de Vimianzo, solicita de Augas de Galicia por atoparse nas marxes do río Cambeda, a autorización de obras, no lugar de Cambeda, parroquia de Vimianzo (San Vicenzo), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56744. As obras solicitadas consisten na execución do proxecto de: ”Apertura de senda en Ogas. Cambeda. Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de abril de 2017 O xefe do servizo territorial Néstor Rodríguez Arias
27/04/2017 | Administración LocalMunicipal
Muros
Anuncio para a contratación mediante procedemento aberto do arrendamento do local hostaleiro sito na praia San Francisco-Louro, concello de Muros

O Concello de Muros convoca mediante procedemento aberto a contratación do local hostaleiro sito na praia de San Francisco – Louro. Concello de Muros.1.- Denominación: Arrendamento do local hostaleiro sito na praia de San Francisco – Louro. Concello de Muros 2.- Obxecto: Adxudicación da explotación da Cafetería da praia de San Francisco (local de hostalería) – Louro.3.- Duración do contrato: SEIS MESES contados a partir da data de formalización do contrato en documento administrativo.4.- Tramitación: Procedemento aberto, oferta economicamente máis vantaxosa, co prezo como único criterio de adxudicación.5.- Garantías: a) Provisional: non se esixe. b) definitiva: 5% do prezo da adxudicación, IVE excluído 6.- Clasificación: non se esixe.7.-Pregos: a) Prego de cláusulas administrativas particulares aprobado na Xunta de Goberno Local do 21 de abril de 2017.8.- Presentación de proposicións: Quince días hábiles desde a publicación deste anuncio no Boletín Oficial da Provincia.9.- Información: Nas oficinas do Concello de Muros. Enderezo: Curro da Praza, núm.1 – 15250 Muros. Teléfono: 981 826 050. Fax: 981 762 257.10.- Obtención de documentación: Nas oficinas do Concello de Muros. Pregos de cláusulas administrativas e particulares publicadas no perfil do contratante do Concello de Muros (www.muros. gal). Muros, 21 de abril de 2017 A alcaldesa María Xosé Alfonso Torres
27/04/2017 | Administración LocalMunicipal
A Coruña
Tesourería
Período de ingreso en voluntaria do imposto sobre bens inmobles, exercicio 2017

Por Resolución da Concellaría da Área de Facenda e Administración, de data 3 de xaneiro de 2017, estableceuse entre o 5 de maio e o 15 de setembro de 2017 o período de ingreso en voluntaria do seguinte tributo: Durante o devandito prazo os obrigados ao pagamento poderán satisfacer as súas débedas a través de Bancos e Caixas de Aforros, que teñan o carácter de Entidade Colaboradora, no seu horario de apertura ao público, ou na Caixa Municipal sita na r./ Franxa, 20, de 8:00 a 14:00 horas, agás sábados e festivos. En aplicación da Lei 16/2009 de servizos de pago, e do artigo 37.5 Ordenanza Xeral de Recadación Municipal publicada no BOP nº 250 de 31 de decembro de 2015, o cargo na conta do importe dos recibos domiciliados farase o día 4 de xullo de 2017. ENTIDADES COLABORADORAS: · BANCO SANTANDER, SA · BANCO DE SABADELL, SA · CAIXABANK, SA · ABANCA CORPORACIÓN BANCARIA, SA · BANCO PASTOR, SA · BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 18 de abril de 2017 A Concelleira da Área de Facenda e Administración María Eugenia Vieito Blanco
27/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56950. Camiños. Concello de Mañón

Iberdrola Energías Renovables de Galcia, S. A., solicita de Augas de Galicia por atoparse nas marxes do río Chao, a autorización de obras, no lugar de Parque eólico Serra da Panda, parroquia de Mañón (Santa María), Concello de Mañón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56950. As obras solicitadas consisten na ampliación de camiños dentro do parque e construción de plataforma de montaxe de aeroxenerador. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mañón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de abril de 2017 O xefe do servizo territorial Néstor Rodríguez Arias
27/04/2017 | Administración LocalMunicipal
Bergondo
Secretaría
Plan de saneamento municipal 2016, primeira fase. Resolución alegacións á relación de bens e dereitos de necesaria ocupación do Proxecto: Saneamento de Santa Marta- Rois

Plan de saneamento municipal 2016, primeira fase. Resolución alegacións á relación de bens e dereitos de necesaria ocupación do Proxecto: Saneamento de Santa Marta- Rois. Acordos que procedan No Pleno ordinario celebrado o 30 de marzo de 2017, adoptouse o seguinte acordo: “Primeiro. Modificar a relación dos bens e dereitos da finca núm.1 afectados pola expropiación do Plan de saneamento municipal 2016, primeira fase. Proxecto de Saneamento de Santa Marta-Rois, de acordo co que se indica: Finca nº: 1; propietario/s: María Aranzazu Concheiro Guerrico; referencia catastral, polígono 28, parcela 64, debendo recollerse na devandita finca do plano parcelario ao obxecto da expropiación os seguintes bens: ¨ 110 m 2 ocupación temporal solo rústico-labradío/prado ¨ 38 m 2 servidume solo rústico- labradío/prado ¨ 20 m 2 soleira formigón ¨ 5 ud prantas de xardín ¨ 26 ml tubería polietileno ( 32 mm) ¨ 4 ud aspersores ¨ 5 ud tuias ¨ 22 ud hortensias ¨ 4 m 2 cañaveral Quedan modificados os bens obxecto de expropiación e indemnización que son os que se indican neste punto. Segundo. Publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa. Terceiro. Facultar a alcaldesa-presidenta tan ampliamente como proceda en dereito, para levar a cabo as actuacións subseguintes no expedientes de expropiación forzosa do Plan de saneamento municipal 2016, primeira fase: Proxecto de Colector Moruxo-Fiobre; Proxecto de Saneamento de Vixoi-San Vitorio e Proxecto de Saneamento de Santa Marta-Rois (Sistemas Xerais de Saneamento. Concello de Bergondo). “ Bergondo, 20 de abril de 2017 A alcaldesa Alejandra Pérez Máquez
27/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55584. Parque eólico. Concello de Muxía

EDP Renovables España S. L., solicita de Augas de Galicia por atoparse nas marxes do río Cubelo, a autorización de obras, no lugar de Prado, parroquia de Morquintián (Santa María), Concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55584. As obras solicitadas consisten na construción do parque eólico “Muxía I”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de abril de 2017 O xefe do servizo territorial Néstor Rodríguez Arias
27/04/2017 | Administración LocalMunicipal
Oza-Cesuras
Anuncion relativo ao Plan especial de equipamento en solo rústico en Porzomillos

Que a Xunta de Goberno Local deste concello en sesión celebrada o 13 de agosto de 2015 aprobou inicialmente o Plan Especial de Equipamento en solo rústico en Porzomillos (Oza-Cesuras) para ordenación dunha dotación sanitario-asistencial de residencia de persoas maiores. Que tras a oportuna tramitación o 20 de novembro de 2015 a Xunta de Goberno Local aprobou provisionalmente o citado Plan Especial. A requerimento da Axencia Galega de Infraestruturas á entidade promotora solicitouselle a presentación dun documento no que se recolle o plano de reforzo do sistema viario e se indica a reserva de terreo necesaria para a execución do acceso (vial de acceso á residencia) e do contido do mesmo resultaron afectados os propietarios dos terreos precisos para a ampliación do víal. Á vista do anterior, a Xunta de Goberno Local deste concello en sesión celebrada o 7 de abril de 2017 acordou retrotraer as actuacións do citado expediente administrativo ao obxecto de completar o trámite de información pública previsto no art.86.1 a) da Lei 9/2002, de 30 de decembro, de Ordenación Urbanística e Protección do Medio Rural de Galicia mediante a notificación individualmente a todas as pesoas propietarias dos terreos afectados pola ampliación do víal de acceso á residencia dende a AC-840, conforme á relación que figura no documento para aprobación provisional do citado Plan Especial, de data marzo de 2017 que a continuación se relacionan: No suposto de que algún dos propietarios ou titulares de dereitos reais actualmente non coincidan cos titulares catastrais anteriormente relacionados disporán do prazo dun mes durante o cal o expediente quedará a súa disposición para que poidan examinalo ou obter copias así como presentar as alegacións ou reclamacións que na defensa dos seus dereitos e intereses lexítimos estimen pertinentes. Oza-Cesuras, 17 de abril de 2017 O ALCALDE, Asdo.- José Pablo González Cacheiro
27/04/2017 | Administración LocalMunicipal
Oza-Cesuras
Anuncio do acordo interpretativo art.4 2.2 Ordenanza fiscal reguladora do IBI

ACORDO INTERPRETATIVO ART.4 2.2 ORDENANZA FISCAL REGULADORA DO IBI O Pleno de Oza-Cesuras, en sesión celebrada o 7 de abril de 2017, en relación co apartado 2.2 do artigo 4 da Ordenanza Fiscal núm.1, reguladora do Imposto sobre bens inmobles (IBI), segundo redacción dada pola modificación aprobada definitivamente por acordo plenario do 23.12.2016 (BOP da Coruña nº 244 do 27.12.2016), no que se di que “ En ningún caso as cotas resultantes da aplicación das bonificacións anteriores poderán ser inferiores ás abonadas no exercicio inmediatamente anterior”. Pola súa banda, o apartado 2.4 do citado artigo, segundo redacción dada pola mencionada modificación, establece que “As bonificacións terán carácter rogado e surtirán efectos a partires do período impositivo seguinte ao da súa declaración de especial interese ou utilidade municipal, debendo ser solicitadas polo suxeito pasivo xunto coa seguinte documentación…” co obxecto de evitar unha posible contradicción entre os apartados 2.2 e 2.4 do mencionado art.4 da Ordenanza Fiscal núm.1, reguladora do Imposto sobre bens inmobles (IBI), e, ao mesmo tempo, posibilitar o cumprimento da finalidade que se buscou coa citada modificación da ordenanza fiscal, toda vez que no 2017 non vai existir bonificación, aprobase o seguinte acordo interpretativo do meritado apartado 2.2 do art.4, do que se transcibe a súa parte dispositiva: “ Primeiro.- Por “exercicio inmediatamente anterior” deberá entenderse para o exercicio de 2018 o inmediatamente anterior ao da entrada en vigor da reiterada modificación da ordenanza fiscal; é dicir, o exercicicio de 2016. Segundo.- Que se publique o presente acordo no BOP da Coruña, para os efectos oportunos.” Oza-Cesuras, 20 de abril de 2017 O ALCALDE, Asdo./ José Pablo González Cacheiro
27/04/2017 | Administración LocalMunicipal
Ribeira
Anuncio de cobranza

Por Decreto de Alcaldía, de data 24 de abril de 2017 aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 2º trimestre do ano 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de maio de 2017 ao 30 de xuño de 2017, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 24 de abril de 2017. O alcalde Manuel Ruiz Rivas.
27/04/2017 | Administración LocalMunicipal
Arzúa
Aprobación defintiva orzamento 2017

Despois de quedar definitivamente aprobado polo Pleno deste Concello tanto o límite de gasto non financeiro como o orzamento para o exercicio económico de 2017, por acordo adoptado en sesión celebrada o día 29/03/2017, ao non presentarse reclamacións en prazo, en cumprimento do disposto no artigo 169.3 do RDL 2/2004, de 5 de marzo, polo que se aproba o texto refundido da Lei reguladora das facendas locais, faise público que dito orzamento ascende, tando en gastos como en ingresos á contía de 5.624.620 €, correspondendo a cada capítulo as cantidades que se expresan a continuación: Na referida sesión tamén se acordou aprobar a plantilla de persoal, que, de acordo co que se preceptúa no artigo 127 do Real decreto lexislativo 781/1986, de 18 de abril, reprodúcese a continuación: Arzúa, 26 de abril de 2017 Asdo. José Luis García López Alcalde-presidente do Concello de Arzúa
27/04/2017 | Administración LocalMunicipal
Mugardos
Convocatoria dos prazos de solicitude do espazo infantil de xogo: verán e nadal

Obxecto: solicitude de praza no espazo infantil de xogo para o ano 2017: verán e Nadal. Prazo de presentación de solicitudes: - Período de verán: do 1 ao 10 de xuño de 2012, e ata o 10.08.2017 se houbera vacantes. - Período de Nadal: do 24 de novembro ao 1 de decembro de 2017. Esta actividade rexerase polas Bases xerais do Espazo Infantil de Xogo do Concello de Mugardos, así como a ordenanza fiscal núm.28 reguladora da taxa pola prestación de servizos complementarios educativos e de conciliación da vida familiar e laboral, que serán publicadas no BOP, logo da súa aprobación definitiva. Mugardos, 21 de abril de 2017 A alcaldesa Pilar Díaz Otero
19/04/2017 | Administración LocalMunicipal
As Pontes de García Rodríguez
Secretaría
Varias substitucións na Presidencia da Xunta de Goberno Local e do Pleno a prol da 1.ª tenente de alcalde, M.ª Montserrat García Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 340/2017, do día 22/02/2017, designouse como substituta na Presidencia do Pleno extraordinario urxente do día 23/02/2017 á primeira tenente de alcalde, María Montserrat García Chavarría; mediante resolución da Alcaldía n.º 453/2017, do día 21/03/2017, designouse como substituta na Presidencia da Xunta de Goberno Local extraordinaria do día 22/03/2017 á primeira tenente de alcalde, María Montserrat García Chavarría, e mediante resolución n.º 523/2017, do día 04/04/2017, designouse como substituta na presidencia da Xunta de Goberno Local ordinaria de data 05/04/2017 á primeira tenente de alcalde, María Montserrat García Chavarría. As Pontes de García Rodríguez, 11 de abril de 2017. O concelleiro delegado da Área de Réxime Interno e Recursos Humanos José Alén Álvarez
19/04/2017 | Administración LocalMunicipal
Cerceda
Intervención
Padrón auga e sumidoiro 1.º trimestre 2017

Na xunta de goberno celebrada o 05/04/2017, aprobouse o padrón da taxa municipal de suministro de auga e servizo de sumidoiro, correspondente ao primeiro trimestre de 2017, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 17 de abril ao 17 de xuño de 2017. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 12 de abril de 2017 O alcalde José García Liñares.
19/04/2017 | Administración LocalMunicipal
As Pontes de García Rodríguez
Xestión Tributaria
Exposición das matrículas de contribuíntes exentos e obrigados correspondentes ao exercicio de 2017

En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración Tributaria do Estado para o exercicio de 2017. Dita Matrícula estará exposta neste Concello, dende o 24 de abril de 2017 ao 15 de maio de 2017. Contra estas Matrículas, os interesados lexítimos, poderán interpor no prazo de 15 días, a contar dende o 16 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos na Matrícula, non orixinará a suspensión do acto liquidatorio subseguinte dictado pola Administración Municipal. As Pontes de García Rodríguez, 12 de abril de 2017 O concelleiro delegado Antonio Alonso Román
19/04/2017 | Administración LocalMunicipal
Brión
Delegación para celebración de voda

EDICTO Por esta alcaldía, con data 11 de abril de 2017, ditouse a seguinte resolución: Resultando que o día 15 de abril está prevista a celebración dun matrimonio civil no concello e que esta alcaldía non poderá asistir por ter outros compromisos anteriormente adquiridos. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1.º) Facer unha delegación especial no concelleiro José Pedro Cambón Fernández para a autorización da celebración do matrimonio civil que se vai realizar o día 15 de abril, no salón de plenos do Concello, entre JOSEP RICARD BELDUMA JAMESON e MARZIA BOKESA BASTERRIKA. 2.º) Que se notifique esta resolución ao interesado para o seu coñecemento e efectos e se publique no BOP.3.º) Da presente resolución darase conta ao Pleno consonte co artigo 44.4 do ROF. O que se fai público para xeral coñecemento. Brión, 11 de abril de 2017. O alcalde José Luis García García
19/04/2017 | Administración LocalMunicipal
Mugardos
Padrón das escolas municipais culturais e deportivas febreiro 2017

Padrón das escolas municipais culturais e deportivas, de febreiro de 2017 Anuncio de cobranza do padrón, do mes de febreiro, das escolas municipais culturais e deportivas Anuncio de cobranza A resolución da Alcaldía 401/03.04.2017 aprobou o padrón fiscal correspondente ao mes de febreiro do exercizo 2017 das escolas municipais culturais e deportivas. Exposición O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 10 de abril de 2017. A alcaldesa M.ª del Pilar Díaz Otero
19/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57135. Manuela Blanco Castiñeira. T. M. Dumbría

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Manuela Blanco Castiñeira solicita de Augas de Galicia a autorización de obras no lugar de Regoelle, parroquia de Olveira (San Martiño), T. M. de Dumbría (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57135. Solicita autorización para facer un recheo con terra vexetal que ocupará unha superficie de 2.464 m 2, nunha finca da súa propiedade coa referencia catastral 15034A50400056, para mellorar o aproveitamento agropecuario. A dita parcela linda polo norte cun rego e coa parcela 799 do polígono 504; polo sur coa parcela 58 do polígono 504; polo leste coa estrada de Baiñas a Olveiora; e polo oeste coas parcelas 708 e 57 do polígono 504, da zona de concentración parcelaria de Olveira (Dumbría). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de abril de 2017. O xefe do Servizo Territorial Ángel Gómez Rey
19/04/2017 | Administración LocalMunicipal
Ares
Anuncio información pública; emenda de erro advertido no edicto de aprobación definitiva da relación de postos de traballo do persoal ao servizo do concello de Ares

Aprobada definitivamente na sesión Plenaria Ordinaria de data 30 de xaneiro do 2017 a RELACIÓN DE POSTOS DE TRABALLO DO PERSOAL AO SERVIZO DO CONCELLO DE ARES, e publicada íntegramente no BOP nº 62 de data 31 de marzo do 2017 e advertido erro material en dita publicación, consistente na denominación errónea da categoría do posto de traballo CÓDIGO 06.00.00.03. Onde dí: DENOMINACIÓN SUBALTERNO/A INSTALACIÓNS MUNICIPAIS / ÁREA DE ADSCRICIÓN DEPARTAMENTO DE SERVIZOS SOCIAIS / TIPO DE PERSOAL L / ESCALA SEGÚN CONVENIO / GRUPO IV. Debe dicir: DENOMINACIÓN AUXILIAR ADMINISTRATIVO CENTRO TERCEIRA IDADE / ÁREA DE ADSCRICIÓN DEPARTAMENTO DE SERVIZOS SOCIAIS / TIPO DE PERSOAL L / ESCALA SEGÚN CONVENIO / GRUPO IV. O que se publica aos efectos legais oportunos Ares, 12 de abril do 2017 O Alcalde-Presidente Asdo: Julio Ignacio Iglesias Redondo